tartuNLP/wikipedia-smugri-20251201 huggingface dataset:
Cliffs of Dover

Cliffs of Dover on yhdysvaltalaisen kitaristi Eric Johnsonin instrumentaalikappale vuonna 1991 julkaistulta albumilta "Ah Via Musicom". Kappale voitti vuonna 1992 Grammy-palkintogaalassa "Best Rock Instrumental Performance -"sarjan (suom. "Paras instrumentaalirock -kappale").
Nauhoituksissa Johnson käytti Gibson ES-335-kitaraa, mutta hän yleensä soittaa kappaleen Fender Stratocasterilla.
"Cliffs of Doverin" cover-versiota pystyy soittamaan "" -videopelissä. Kappale on pelin toinen instrumentaalikappale An Endless Sporadic -yhtyeen "Impulse"-kappaleen lisäksi.
Simpsonit (12. tuotantokausi)

Simpsoneiden 12. tuotantokausi alkoi Suomessa 30. syyskuuta 2001, ja päättyi 17. helmikuuta 2002. Kauden DVD-boksi ilmestyi Suomessa 18. syyskuuta 2009 ja Yhdysvalloissa 18. elokuuta 2009.
Jaksoluettelo.
Suluissa jakson alkuperäinen nimi.
Max Euwe

Machgielis (Max) Euwe (20. toukokuuta 1901 – 26. marraskuuta 1981) oli hollantilainen shakinpelaaja, matemaatikko, kirjailija ja shakin viides maailmanmestari. Hän oli myös Maailman shakkiliitto FIDEn presidentti 1970–1978.
Nuoruus.
Max Euwe syntyi Watergraafsmeerin kaupungissa Amsterdamin lähellä. Hän oppi shakin äidiltään nelivuotiaana, muttei täysin omistautunut pelille lapsena ja pysyi amatöörinä useita vuosia. 1921 hän voitti Hollannin mestaruuden ensimmäistä kertaa. Hän voitti sen ennätykselliset 12 kertaa vuosina 1921–1955.
Opiskelu.
Matematiikan opiskeluista Amsterdamin yliopistossa Euwe valmistui 1923 ja saavutti tohtorin tutkinnon 1926. Hänen pääasiallinen ammattinsa oli opettaminen ja sen vuoksi hän löysi aikaa ainoastaan pelatakseen pienissä turnauksissa lomien aikana. 1928 hän voitti toisen ja viimeisen maailman amatöörien mestaruuden, joka pelattiin Haagissa, ja saavutti hyviä turnaustuloksia 1930-luvulla. Hän voitti Hastingsissa 1930–1931, oli toinen Bernissä 1932 ja Zürichissa 1934 ja tänä aikana pelasi otteluita José Raúl Capablancaa, Salomon Flohria ja Rudolf Spielmannia vastaan.
MM-tasolle.
Vuonna 1935 Aleksandr Alehin valitsi Euwen vastustajakseen MM-otteluun. Euwe voitti ottelun voittaen yhdeksän peliä, häviten kahdeksan ja 13 päättyi tasan. Hänestä tuli näin viides maailmanmestari. Euwen voitto oli yllätys ja sen on väitetty johtuneen Alehinin alkoholismista. Salo Flohr, joka avusti Euwea ottelun aikana, oli kuitenkin sitä mieltä, että Alehinin liian suuri itseluottamus ennen ottelua oli suurempi syy. Maailmanmestarit Vasili Smyslov, Boris Spasski, Anatoli Karpov ja Garri Kasparov analysoivat myöhemmin ottelun pelejä ja tulivat siihen tulokseen, että Euwen pelaamisen taso oli maailmanmestaruuden arvoinen. 
Euwe hävisi uusintaottelun kaksi vuotta myöhemmin. Toisen maailmansodan jälkeen hän saavutti parhaan turnaustuloksensa Groningenissä, jossa hän oli toinen. Alehinin kuoltua hän suoriutui huonosti maailmanmestaruusturnauksessa 1948 eikä enää pärjännyt turnauksissa entiseen tapaansa.
FIDE.
Vuosina 1970–1978 Euwe oli FIDE:n presidentti ja vieraili sen edustajana omalla kustannuksellaan yli sadassa maassa. Suureksi osaksi hänen ansiostaan yli 30 uutta maata liittyi organisaation jäseneksi.
Euwe on kirjoittanut yli 70 shakkikirjaa, mikä on enemmän kuin kukaan toinen maailmanmestari on tehnyt. Toistaiseksi ainut suomennettu on "Shakin Hienouksia" () (Tammi 1978) Walter Meidenin kanssa.
Ultima VI

Ultima VI: The False Prophet Origin Systemsin kehittämä ja alun perin 1990 julkaisema "Ultima"-tietokoneroolipelisarjan videopeli.
Tarina.
Muutamia vuosia Lord Britishin valtaanpaluun jälkeen, Avatar vangitaan ja siivekkäät demonit, Gargoilit, aikovat uhrata hänet alttarilla. Hänen ystävänsä pelastavat hänet ja ottavat gargoilipapilta pyhän kirjakäärön. Avatarin tehtävä on valloitta Hyveiden alttarit gargoileilta.
Vastaanotto.
Mikrobitin Toni Hakala antoi arvostelussaan pelin MS-DOS-versiolle 91 pistettä sadasta.
Hippiäiskotinga

Hippiäiskotinga ("Calyptura cristata") hyvin harvinainen Mata Atlântican metsäalueella itäisessä Brasiliassa elävä varpuslintu, joka on luokiteltu äärimmäisen uhanalaiseksi. Se on sukunsa ainut laji.
Hippiäiskotingat ovat pienehköjä lintuja pikkunapparien heimossa. Niiden koko on noin 8 cm. Väritykseltään ne muistuttavat melko paljon hippiäistä. Linnun rinta ja pyrstöntyvi ovat keltaiset, selkä on oliivinvihreä. Hippiäiskotingan päässä on leveähkö punainen raita, jota reunustavat kapeammat mustat raidat. Siivet ovat mustat ja niissä on kaksi valkoista raitaa. Pyrstö on erittäin lyhyt. Linnun äänet ovat yksittäisiä ja teräviä säveliä.
Linnut käyttävät ravintonaan hedelmiä, mettä ja hyönteisiä. Vuonna 1996 julkaistun tutkimuksen mukaan hippiäiskotingat näyttävät erikoistuneen mistelin hedelmiin.
Hippiäiskotingaa luultiin sukupuuttoon kuolleeksi lähes sadan vuoden ajan, kunnes niitä löytyi pieneltä alueelta Serra dos Órgãosin kansallispuistosta. Myöhemmin vahvistamattomia havaintoja on tehty Ubatuban kaupungista. Hippiäiskotingojen suurin uhka on yli 1 000 m:n korkeudessa olevien metsien hakkuut. Lisäksi linnun ravintona käyttämien ananaskasvien, mistelien ja orkideojen kerääminen on uhkana lajille.
Lajista on maailman museoissa noin 50 näytettä, kaikki kerätty ennen 1890-lukua. Niistä kolme on Helsingissä Luonnontieteellisessä keskusmuseossa.
Drongot

Drongot (Dicruridae) on pienikokoisten varpuslintujen heimo. Niitä esiintyy luonnonvaraisina trooppisilla alueilla Afrikassa, Aasiassa ja Euroopassa. Drongot ovat hyönteissyöjiä, ja ne viihtyvät avoimilla alueilla. Useimmat ovat mustia tai tummanharmaita pääväritykseltään, ja niillä on pitkä pyrstö sekä lyhyet jalat. Kokonaispituus on 18–36 cm. Drongot munivat 2–4 munaa korkealle puuhun. Ne ovat aggressiivisia ja pelottomia lintuja, jotka koostaan huolimatta hyökkäävät isompienkin lajien kimppuun, jos oma pesä tai poikaset ovat uhattuna.
Drongoihin kuuluu yksi suku ja 22 lajia.
Suomen Cup (lentopallo)

Finnish Teknikum Cup eli lentopallon Suomen Cup on pelattu vuodesta 1968 lähtien. 
Suomen Cupia ei pelattu miesten osalta 1986–1989 ja naisten osalta 1969–1974 ja 1986-1989. 
Vuosina 1982–1985 miehillä ratkaistiin myös pronssimitalit, kun pelattiin sarjamuotoinen loppusarja. Naisilla loppusarja pelattiin vuosina 1975 ja 1983–1985.
2010 liigajoukkueet ja parhaat Ykkössarjan joukkueet pelasivat Liiga Cupia ja Suomen Cupin nimellä ratkottiin alempisarjalaisten kilpailu. 
Syksyllä 2011 lähtien cupin loppuottelut on pelattu vuodenvaihteen jälkeen. 2019 lähtien kilpailu on tunnettu yhteistyökumppani Teknikumin mukaan Finnish Teknikum Cupina. 2020 lähtien mestaruudet on ratkottu Final4 -muotoisessa lopputurnauksessa
Bad Kissingen

Bad Kissingen on kaupunki Baijerin osavaltiossa, keskisessä Saksassa. Se kuuluu Unterfrankenin hallintopiiriin ja toimii Bad Kissingenin piirikunnan hallintokaupunkina. Kaupungin asukasluku on noin 22 000 ja pinta-ala 69,42 neliökilometriä.
Bad Kissingen sijaitsee Mainin 135-kilometrisen sivujoen Fränkische Saalen varrella Rhönin vuoristoalueen eteläpuolella. Kaupunki on jaettu yhdeksään kaupunginosaan (): Albertshauseniin, Arnshauseniin, Bad Kissingeniin, Garitziin, Hauseniin, Kleinbrachiin, Poppenrothiin, Reiterswieseniin ja Winkelsiin.
Historia.
Varhaisin tunnettu maininta Bad Kissingenistä on peräisin vuodelta 801. Tuolloin se tunnettiin nimellä "chizzicha". Asutus kehittyi etenkin lähteittensä ansiosta ja vuonna 1279 se mainittiin ensimmäisen kerran kaupunkina, oppidumina. 1800-luvulla Kissingenistä muodostui varsinainen kylpyläkaupunki. Se oli niin Baijerin kuin muidenkin eurooppalaisten monarkioiden kuninkaallisten suosiossa. Nimen "Bad" kaupunki sai nimeensä virallisesti 24. huhtikuuta vuonna 1883.
Osana Preussin-Itävallan sotaa Bad Kissingenissä käytiin baijerilaisten ja preussilaisten joukkojen välinen taistelu 10. heinäkuuta vuonna 1866.
Mätäkivenmäki

Mätäkivenmäki on metsäinen kukkula, joka sijaitsee Tuusulan eteläosassa, Helsingistä Hyrylään johtavan moottoritien eli Tuusulanväylän itäpuolella. Se kohoaa noin 80 metrin korkeuteen merenpinnasta ja 30 metriä ympäristöstään. Alue on nykyisin yleistä ulkoilualuetta, jolle on rakennettu polkuverkosto. Suurin osa alueesta on kovaa hiekka- tai kangaspohjaa, mutta kivikoita ja suomaastoakin siellä on. Mätäkivenmäen alue on myös merkittävä pohjavesialue.
Alueella sijaitsee myös Firan hiekkakuoppa, johon on rakennettu motocrossrata sekä muutama hyppyri. Vuonna 1995 päätettiin, ettei kuoppaa saa käyttää motocross-ajeluun, mutta päätös kumottiin. Tuusulan kunta pystytti vuonna 2008–2009 alueelle Moottorikäyttöisellä ajoneuvolla ajo kielletty -liikennemerkkejä, jotka luultavasti harrastajat poistivat hyvin pian.
Paikan nimi johtuu alueella tien varressa aikoinaan olleesta suuresta rapakivilohkareesta, joka kuitenkin räjäytettiin 1920-luvulla tietä levennettäessä.
Vanha Tuusulantie kulkee mäen yli läheltä sen korkeinta kohtaa. Moottoritien valmistuttua se jäi sivutieksi, mutta alkujaan se on ollut osa jo 1600-luvulla Helsingistä Hämeenlinnaan johtanutta päätietä ja vielä 1950-luvulla osa valtateitä 4 ja 5. Menneinä aikoina, varsinkin 1800-luvulla, Mätäkivenmäellä oli pelottava maine Helsingin–Hämeenlinnan tien vaarallisimpana kohtana, jossa maantierosvojen kerrottiin usein ryöstävän tiellä kulkijoita, varsinkin kaupungista kauppamatkoilta palaavia maalaisia.
Vuoden 1952 olympialaisissa maratonjuoksun reitti kulki Helsingin olympiastadionilta Tuusulantielle, sitä pitkin Mätäkivenmäen rinteeseen ja takaisin stadionille. Juoksun kääntöpaikalle on tien varteen pystytetty kivinen muistomerkki.
Kremlin asehuone

Kremlin asehuone () on Moskovan Kremlissä sijaitseva museo. 
Museo sijaitsee vuonna 1851 valmistuneessa rakennuksessa Kremlin lounaisosassa lähellä sisäänkäyntiä ja Kremlin muurin Borovitski-tornia. Museossa on näytteillä vanhoja aseita, tsaarien kruununjalokiviä ja muita jalokivitöitä ja kulta- ja hopeaesineitä 1200–1800-luvuilta. Samassa rakennuksessa on valtion aarrekammion ("Almaznyi fond") pysyvä näyttely, jossa on esillä erityisen arvokkaita jalokiviaarteita.
Ennen vuotta 1851 kokoelmat sijaitsivat sittemmin "Kremlin kasarmeina" tunnetussa, vuonna 1809 valmistuneessa rakennuksessa, joka purettiin vuonna 1959 uuden Kremlin kongressipalatsin tieltä.
Band on the Run

Band on the Run on Wingsin albumi vuodelta 1973. Sillä on 9 kappaletta, ja se äänitettiin Lagosissa, Nigeriassa.
Kappalelista.
"Kaikki kappaleet Linda tai/ja Paul McCartney, jollei toisin ilmoitettu."
Star Wars (kolikkopeli)

Star Wars on Atarin kolikkopeli vuodelta , ja on yksi varhaisten kolikkopelien suurimpia klassikoita. Se käytti täyttämätöntä vektorigrafiikkaa sekä suoraan elokuvasta digitoituja puhe-ääniä.
Pelaaja ohjaa Luke Skywalkerin X-wingiä ohjaajan näkökulmasta. 
Ensimmäinen vaihe on Kuolemantähden ympärillä liikkuvien TIE-hävittäjien ammuskelu. Toinen vaihe on Kuolemantähden pinnalla lentely. Tällöin pujotellaan tornien välissä. Kolmas vaihe on Kuolemantähden käytävässä lentäminen esteiden välistä puikkelehtien, jonka päätteeksi pitää ampua kuiluun ammus, joka tuhoaa koko Kuolemantähden. Tämän jälkeen peli alkaa alusta ja siirrytään vaikeampaan vaikeustasoon.
Pelistä on julkaistu käännöksiä useille kotitietokoneille sekä Atarin pelikonsoleille. Muun muassa Domark julkaisi useita käännöksiä tietokoneille.
Arkkienkeli Mikaelin kirkko

Arkkienkeli Mikaelin kirkko voi viitata seuraaviin kirkkoihin:
Alma Koskela

Alma Koskela (1859-?) on torppari Jussi Koskelan vaimo Väinö Linnan romaanitrilogiassa Täällä Pohjantähden alla. Pariskunnalla on kolme poikaa, Akseli, Aleksi ja Akusti, joista kaksi jälkimmäistä teloitetaan kenttätuomion päätöksellä Suomen sisällissodan loppuvaiheessa. 
Alma on luonteeltaan sopeutuvainen ja ahkera. Hän sietää aviomiehensä hermostumiset kärsivällisesti ja tyytyy vähään. 
Alma esiintyy trilogian jokaisessa osassa. Hän on myös ensimmäinen nainen joka mainitaan romaanissa nimeltä.
Edvin Laineen ohjaamissa elokuvasovituksissa Täällä Pohjantähden alla ja Akseli ja Elina Almaa näytteli Anja Pohjola. Timo Koivusalon ohjaamissa elokuvasovituksissa Täällä Pohjantähden alla ja Täällä Pohjantähden alla II Almaa näytteli Ritva Jalonen.
Voitto Koskela

Voitto Johannes Koskela (1918–1940) on Akseli ja Elina Koskelan kolmas poika Väinö Linnan romaanitrilogiassa "Täällä Pohjantähden alla". 
Voitto syntyy juuri kansalaissodan melskeiden alussa. Elina joutuu kasvattamaan hänet pitkään yksinään koska Akseli on vankilassa. Pojasta tuleekin hyvin isänsä kaltainen eli hyvin omapäinen ja jukuripää. Vanha Jussi jupisikin ainakin kerran Almalle Voitosta:
Voiton mainitaan kirjassa olleen kylän huimapäisin uimahyppääjä. Voitto osoittautuu veljeksistä poliittisesti aktiivisimmaksi aikuiseksi vartuttuaan, mutta varsinaiseen toimintaan hän ei ehdi, koska sota syttyy.
Vanhempien veljiensä tavoin Voitto osallistuu talvisotaan. Hän kaatuu sodan loppuvaiheessa Viipurin–Säkkijärven-maantien varteen venäläisen "Rata"-hävittäjän konekivääritulessa.
Asehuone

Asehuone on vanhojen kirkkojen eteistila. Keskiajan kirkoissa se rakennettiin kirkon eteläseinälle kirkon pääsisäänkäynniksi, useimmiten seinän länsiosaan. 
Asehuoneen päätehtävänä oli toimia eteisenä kirkkoa ympäröivän kirkkomaan ja kirkkosalin välillä. Se toimi ennen muuta siirtymis- ja hiljentymistilana siirryttäessä kirkkoon ja se oli myös valmistelutila joissakin kirkollisissa toimituksissa. Kasteen eksorsismiosa toimitettiin asehuoneessa, samoin avioliittoon vihkimisen alku ja synnyttäneen naisen kirkkoon ottamisessa. Asehuone saattoi toimia myös kappelina, joissakin asehuoneissa on itäseinällä muurikomero, jossa on saattanut olla pyhimyksen patsas ja sillä saattoi olla kappelin luonne. Asehuoneet olivat yleensä holvattuja ja holvit saattoivat olla maalauksilla koristeltuja. Suomessa esimerkiksi Lohjan kirkon asehuonetta kattaa ristiholvi.
Asehuoneen nimityksen alkuperäksi on nykyisen tutkimuksen mukaan arveltu saksan kielen sanaa "Wappenhusz." Se viitannee enemmän sanaan vaakuna kuin sanaan ase. Nykytutkimusten mukaan kävijät eivät jättäneet omia aseitaan tilaan, joskin sitä on voitu käyttää myös tavaroiden säilytyspaikkana. Se on voinut toimia vartiointipaikkana ja kyläläisten aseiden säilytyspaikkana silloin, kun rauhattomat ajat uhkasivat. Asehuoneen nimen suomen kielessä on 1800-luvulta alkaen ajateltu tulevan siitä, että aseita ei saanut kantaa sisälle kirkkosaliin, vaan ne oli jätettävä jumalanpalveluksen ajaksi asehuoneeseen. Asehuoneessa saattoivat kirkonmenoja seurata kastamattomat ja muut, joilla ei ollut pääsyä kirkkoon sisään.
4 kuukautta, 3 viikkoa, 2 päivää

4 kuukautta, 3 viikkoa, 2 päivää ("4 luni, 3 săptămâni și 2 zile") on vuonna 2007 ensi-iltansa saanut romanialainen Cristian Mungiun käsikirjoittama ja ohjaama elokuva. Elokuva voitti Kultaisen palmun ja FIPRESCI-palkinnon Cannesin elokuvajuhlilla 2007. Elokuvan pääosia näyttelevät Anamaria Marinca, Laura Vasiliu, Vlad Ivanov ja Alexandru Potocean.
Elokuva sijoittuu Nicolae Ceaușescun hallitsemaan 1980-luvun kommunistiseen Romaniaan ja kertoo kahdesta opiskelijatytöstä, jotka yrittävät järjestää toiselle heistä laittoman abortin.
Vuonna 2016 "4 kuukautta, 3 viikkoa, 2 päivää" äänestettiin BBC:n kyselyssä tämän vuosisadan 15. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.
Sammy Kershaw

Samuel Paul "Sammy" Kershaw (s. 24. helmikuuta 1958) on yhdysvaltalainen countrymuusikko. Hän syntyi Kaplanissa, Louisianassa, ja aloitti uransa Mercury Recordsilla vuonna 1991.
Kershaw meni 29. syyskuuta 2001 naimisiin countrymuusikko Lorrie Morganin kanssa, mutta pari haki avioeroa vuonna 2007. 
Kershaw on myös poliitikko; hän oli vuonna 2007 republikaanisen puolueen ehdokkaana Louisianan varakuvernööriksi.
Maija Junno

Anna-Maija Junno (s. 17. heinäkuuta 1964 Pello) on suomalainen näyttelijä, joka on näytellyt useissa suomalaisissa tv-sarjoissa ja elokuvissa. Hän on näytellyt mm. sarjassa "Punahilkka", "Mogadishu Avenue" ja elokuvassa "Matti" Matti Nykäsen äitiä. Hän on näytellyt myös kahdessa "Tikkurila-trilogian" elokuvassa. Maija Junno näyttelee myös "Lehmän vuosi" sarjassa.
Junno on valmistunut Teatterikorkeakoulusta. Hän on näytellyt myös Ranskassa.
John Aldridge

John William Aldridge (s. 18. syyskuuta 1958) on irlantilainen jalkapalloilija. Hän syntyi Liverpoolissa, Englannissa ja aloitti ammattilaisuransa vuonna 1979. Hän saavutti suurimmat menestyksensä Liverpoolin joukkueessa vuosina 1987–1989 ja pelasi myös Espanjassa Real Sociedadin joukkueessa kaksi vuotta 1989–1991.
Aldridge pelasi Euroopan-mestaruuskilpailuissa vuonna 1988 sekä maailmanmestaruuskilpailuissa vuosina 1990 ja 1994. Hän pelasi Irlannin maajoukkueessa kaikkiaan 69 maaottelua ja teki niissä 19 maalia vuosina 1986–1997.
Uudenkaupungin Jää-Kotkat

Jää-Kotkat on jääkiekkoseura Uudestakaupungista. Seura syntyi vuonna 1995, kun Uudessakaupungissa oli 1990-luvun vaihteessa kaksi tasavahvaa jääkiekkoseuraa, jotka yhdistyivät. Seurat olivat Lätkä77 ja Kalannin Pallo 65. KaPalla ei tosin ollut ollut enää vuosiin junioritoimintaa. Seuran edustusjoukkue pelasi ennen Mestiksessä, mutta nykyään se panostaa lähinnä junioritoimintaan. Seuran viimeinen Mestis-kausi oli 2002–2003. Seurassa pelataan myös ringetteä.
Historiaa.
I-divisioona aikakausi.
Jääkotkat pelasi kaudella 1999–2000 I-divisioonaa, joka oli viimeinen I-divisioona kausi ennen kuin sarja muutettiin Mestikseksi. Jääkotkat sijoittui tuona kautena runkosarjassa 9. selviten täten pudotuspeleihin, jossa vastaan asettui Vaasan Sport. Sport vei ensimmäisen osaottelun nimiinsä kotihallissaan luvuin 3–1, ja toisen ottelun Uudessakaupungissa numeroin 3–4. Sport siis eteni jatkoon otteluvoitoin 2–0.
Mestis aikakausi.
Jääkotkat jatkoi kausina 2000–2001, 2001–2002 ja 2002–2003 Mestiksessä. Ensimmäisenä kautena Jääkotkat jäi pudotuspelien ulkopuolelle oltuaan sarjassa viimeinen kerättyään kasaan vain 28 pistettä. Tämä tiesi Kotkille joutumista karsintasarjaan, jossa neljä joukkuetta kohtasivat toisensa kahdesti pelaten yhteensä kuusi ottelua, joista kaksi parasta jatkoi Mestiksessä. Sarjan voitti KalPa kahdeksalla pisteellä Jääkotkat tuli toiseksi seitsemällä pisteellä säilyttäen näin paikkansa Mestiksessä. Kaudella 2001–2002 Jääkotkat onnistui taistelemaan itsensä kahdestatoista joukkueen sarjassa 11. jättäen taaksensa Diskoksen. Kotkien haaviin tuolta kaudelta oli tarttunut 29 pistettä, kun viimeiseksi jäänyt Diskos oli kerännyt 13 pistettä. Edessä oli karsintasarja jo toisena vuonna peräkkäin. Jääkotkat onnistui voittamaan sarjan päädyttyään tasapisteisiin Kajaanin Hokin kanssa, mutta Jääkotkien parempi maalisuhde ratkaisi heille sarjan voiton ja takasi myös heidän Mestis paikkansa kaudelle 2002–2003. Tuo kausi jäikin Jääkotkien viimeiseksi Mestiksessä, kun se onnistui saamaan runkosarjan 44:stä pelistä vain 7 pistettä jääden sarjan viimeiseksi. Edessä oli karsintasarja, johon tällä kertaa osallistui kuusi joukkuetta. Sarjan kaksi parasta saivat paikan Mestiksestä ja neljä muuta jatkaisivat Suomi-sarjassa. Jääkotkat jäi lopulta sarjan kolmanneksi saatuaan kymmenessä pelissä 12 pistettä. Sarjan voittaja KJT onnistui saamaan 16 pistettä, kun taas sarjan toiseksi sijoittunut HC Salamat keräsi 15 pistettä. Tämä tiesi Jääkotkille putoamista Suomi-sarjaan.
II-divisioona aikakausi.
Vuodesta 2003 alkaen Jää-Kotkat pelasivat II-divisioonassa. Joukkue pelasi siellä vuoteen 2013, jolloin siirtyi pelaamaan III-divisioonaan.
III-divisioona aikakausi.
Jää-Kotkat alkoivat pelaamaan III-divisioonassa vuonna 2013. Joukkue pelaa siellä nykyisinkin.
Erica Campbell

Erica Rose Campbell (s. 12. toukokuuta 1981 Deerfield, New Hampshire) on yhdysvaltalainen alastonmalli, joka valittiin Playboyn erikoisnumerossa vuoden 2005 malliksi. Hän oli "Penthousen" kuukauden Penthouse Pet -malli huhtikuussa 2007. Hän myös esiintynyt satunnaisesti pornoelokuvissa. 
Campbell koki uskonnollisen herätyksen ja hän lopetti pornonäyttelijän uransa vuonna 2008.
Andrea Tafi

Andrea Tafi (s. 7. toukokuuta 1966 Fucecchio) on entinen italialainen maantiepyöräilijä, joka kilpaili ammattilaisena vuosina 1989–2005.
Yhden päivän kilpailuihin erikoistunut Tafi saavutti useita voittoja suurissa klassikkokilpailuissa. Hän voitti Lombardian ympäriajon vuonna 1996 pitkälti hyvän mäennousutaitonsa ansiosta. Vuonna 1999 hän toteutti suuren haaveensa, saman johon hänen idolinsa Francesco Moser oli pystynyt: voitti Pariisi-Roubaix'n Italian hallitsevan maantiepyöräilymestarin paidassa ajaen. Kolme vuotta aiemmin Tafi oli joutunut tallimääräyksellä jäämään Pariisi–Roubaix'ssa kolmanneksi kolmen Mapei-joukkueen ajajan ratkaistessa voiton keskenään.
Tafi voitti vuonna 2000 Pariisi-Tours -kilpailun pitkän irtioton jälkeen. Kaksi vuotta myöhemmin hän huipensi uransa voittamalla Flanderin ympäriajon. Yritettyään useaan otteeseen irti kärkiryhmästä hän onnistui Johan Museeuwin ja Peter Van Petegemin epäröityä hieman liian pitkään – näin Tafi pääsi ajamaan yksin voittajana maaliin.
The Call of the Wintermoon

The Call of the Wintermoon on toinen kappale Immortalin debyyttialbumilta Diabolical Fullmoon Mysticism. Kappaleesta on kuvattu musiikkivideo, jossa yhtyeen jäsenet ovat metsässä.
Yhtye on julkisesti katunut videon tekemistä, ja videon tuottanut TV-yhtiö soimasi yhtyettä, syyttäen sitä satanistiseksi.
The Hand That Feeds

The Hand That Feeds (tunnetaan myös nimellä "Halo 18") on Nine Inch Nails -yhtyeen albumilta "With Teeth" 18. huhtikuuta 2005 ensimmäinen julkaistu single.
""The Hand That Feeds" on yhtyeen korkeimmalle kaikilla soittolistoilla yltänyt kappale, lukuun ottamatta Yhdysvaltojen "Modern Rock Tracks" -listaa, jolla yhtyeen samalta albumilta julkaistu kappale "Only" pysyi ensimmäisenä kolme viikkoa kauemmin.
Kohu.
Kappale aiheutti kohua Yhdysvaltain silloisen presidentin George W. Bushin ja Irakin sodan vastaisten sanoitustensa vuoksi:
"What if this whole crusade's&lt;br&gt;A charade?&lt;br&gt;And behind it all there's a price to be paid&lt;br&gt;For the blood&lt;br&gt;On which we dine&lt;br&gt;Justified in the name of the holy and the divine".
Nine Inch Nailsin oli tarkoitus esiintyä vuoden 2005 MTV Movie Awards -tilaisuudessa ja esittää kyseinen kappale, mutta estyivät yhtyeen keulakuvan Trent Reznorin ja "MTV":n välille syntyneen konfliktin takia. Yhtye halusi sisällyttää esitykseensä kuvan Bushista, johon kanava ei suostunut.
Muuta.
"The Hand That Feeds" oli ehdolla "Grammy"-palkinnon saajaksi "Best Hard Rock Performance"" -kategoriassa vuonna 2006.
Kappale löytyy myös "Rock Band" -videopelistä.
Suolapunka

Suolapunka eli valkosuolapunka ("Samolus valerandi") on merenrantaniityillä viihtyvä kasvi. Suomessa suolapunka on luokiteltu erittäin uhanalaiseksi ja se on luonnonsuojeluasetuksessa erityisesti suojeltava laji. Suolapunka on rauhoitettu Manner-Suomessa.
Ulkonäkö ja koko.
Suolapunka on monivuotinen, 3–40 senttimetriä korkeaksi kasvava kalju merenrantakasvi. Kasvin juurakko on lyhyt ja pysty. Varren tyvessä kasvaa lehtiruusuke, ja varrella vuorottain lusikkamaisia, pyöreäkärkisiä meheviä varsilehtiä. Lehdet ovat ehytlaitaisia. Valkoiset kukat muodostavan kasvin latvaan harsun tertun. Toisinaan esiintyy myös lyhyempiä lehtihangoista lähteviä kukkaterttuja. Kellomaiset kukat ovat halkaisijaltaan noin 3 millimetriä ja niissä on viisi terälehteä. Siemenkota on pallomainen. Suolapunka kukkii Suomessa heinä-elokuussa. 
Levinneisyys.
Suolapunkaa esiintyy laajalti lauhkean vyöhykkeen eteläosassa ja lämpimän vyöhykkeen pohjoisosassa Euroopassa, Aasiassa ja Pohjois-Amerikassa. Lajia tavataan myös Afrikasta ja Australiasta. Etelämpänä se kasvaa sekä rannikoilla että sisämaassa, varsinkin vuoristoissa. Itämeren piirissä suolapunkaa tavataan vain rannikoilla. Sen esiintymät Suomessa ja samalla korkeudella Ruotsin puolella ovat lajin pohjoisimmat kasvupaikat maailmassa.
Suomessa suolapunkaa tavataan vain Ahvenanmaalla ja Suomenlahden rannikolla Itä-Uudeltamaalta Kaakkois-Suomeen. Runsaimmat esiintymät ovat Ahvenanmaalla Lemlandissa, Finströmissä ja Hammarlandissa sekä Manner-Suomessa entisen Porvoon maalaiskunnan, Haminan ja Vehkalahden alueilla.
Elinympäristö.
Itämeren rannikolla suolapunka viihtyy avoimilla, kivikkoisilla ja matalakasvuisilla merenrantaniityillä. Se kasvaa tyypillisesti lähellä vesirajaa, ja on usein pitkiäkin aikoja veden pinnan alla. Suolapunka on harvinaistunut Itämeren piirissä rantaniittyjen laidunnuksen loputtua, kun merenrantaniityt ovat monin paikoin kasvaneet umpeen. Itämeren rehevöityminen on omalta osaltaan kiihdyttänyt rantaniittyjen umpeutumista.
Maitland Ward

Maitland Ward (s. 3. helmikuuta 1977 Long Beach, Kalifornia, Yhdysvallat) on kalifornialainen näyttelijä jonka muistettavin rooli on ollut Jessica Forrester yhdysvaltalaisessa saippuasarjassa "Kauniit ja rohkeat". Hän esitti Jessica Forresteria tuotantokausilla 1994–1996. Muita televisiosarjoja, joissa Ward on esiintynyt ovat muun muassa "Koti kuntoon", "Isojen poikien leikit", "Käytäväpeliä" ja "Hoidon tarpeessa". Hän on esiintynyt myös muun muassa elokuvassa "White Chicks" (2004).
Vuonna 2019 hän siirtyi pornonäyttelijäksi .
Fujiwara no Yoshifusa

Fujiwara no Yoshifusa (, 804 Kioto – 7. lokakuuta 872 Kioto) oli japanilainen Heian-kauden poliitikko ja hovimies. Hänen myötään alkoi Fujiwara-klaanin valtakausi Japanin hovissa.
Yoshifusa oli Fujiwara no Fuyutsugun poika ja naimisissa vuodesta 814 lähtien keisari Sagan tyttären kanssa. Fujiwara-klaanin asema hovissa voimistui 800-luvun alkupuolella pääasiassa siksi, että klaanin naisia valittiin keisarien aviopuolisoiksi. Yoshifusa nimitettiin vuonna 857 vaikutusvaltaiseen suurministerin ("dajō daijin") virkaan. Hän naitti tyttärensä sisarenpojalleen keisari Montokulle; keisari sai pojan, ja Yoshifusa nosti tuolloin vielä yhdeksänvuotiaan lapsen valtaistuimelle keisari Seiwana ja nimitti itsensä sijaishallitsijaksi ("sesshō"). Hänestä tuli Japanin historian ensimmäinen sesshō, joka ei ollut keisariperheestä, ja hän aloitti samalla tavan nimittää sesshō-sijaishallisijoita alaikäisille keisareille. 
Fujiwara no Yoshifusa tunnettiin myös nimillä Somedono no Daijin () tai Shirakawa-dono ().
Seven Worlds

Seven Worlds on yhdysvaltalaisen kitaristi Eric Johnsonin vuonna 1998 julkaistu studioalbumi. Albumi nauhoitettiin vuosina 1976 ja 1977. Monien kiistojen vuoksi albumin julkaisua lykättiin, kunnes Johnson sai oikeudet levyn julkaisemiseen, 20 vuotta myöhemmin. Johnson uudelleenäänitti joitakin albumin kappaleita hänen ensimmäiseksi julkaistulle "Tones"-albumille. 
Kappaleet.
Kaikki kappaleet on kirjoittanut Eric Johnson, paitsi missä erikseen mainittu.
Fujiwara

Fujiwara () voi tarkoittaa:
"klaanin merkittäviä jäseniä:"
*Fujiwara no Kamatari
*Fujiwara no Fuhito
*Fujiwara no Yoshifusa
*Fujiwara no Mototsune
*Fujiwara no Michinaga
Georg Christoph Lichtenberg

Georg Christoph Lichtenberg (1. heinäkuuta 1742 Ober-Ramstadt – 24. helmikuuta 1799 Göttingen) oli saksalainen tiedemies, satiirikko ja anglofiili. Hän oli pastori Johann Conrad Lichtenbergin seitsemästätoista lapsesta nuorin. Hän aloitti opintonsa vuonna 1763 Göttingenin yliopistossa, ja hänet nimitettiin ensin vuonna 1769 fysiikan apulaisprofessoriksi ja kuuden vuoden kuluttua kokeellisen fysiikan professoriksi. Häntä pidetään saksankielisen aforismikirjallisuuden perustajana.
James Keith

James Francis Edward Keith (11. kesäkuuta 1696 Inverugie, Skotlanti – 14. lokakuuta 1758 Hochkirch, Saksi) oli skotlantilaissyntyinen sotamarsalkka.
Elämäkerta.
Lakiopintojensa ohessa Edinburghin yliopistossa James Keith opiskeli myös kirjallisuutta ja historiaa. Vuonna 1715 Skotlannin jakobiitit nousivat kapinaan Englantia vastaan ja Keithin perhe päätti paeta mantereelle. James Keith muutti Pariisiin, josta hän joutui lähtemään 1719. Hän pestautui ensin Espanjan armeijaan palkkasoturiksi ja päätti siirtyä myöhemmin palvelemaan Venäjälle Pietari II:ta. Hyvän koulutuksen saaneena hänen toimenkuvaansa Venäjällä kuului sotilaalliset ja hallinnolliset tehtävät.
Venäjän miehittäessä Pikkuvihan aikana Suomen, Keith muutti asumaan Turkuun, porvari Grubbin taloon. Grubbin taloa vastapäätä asui Turun silloinen pormestari, Carl Merthen lapsineen. James Keith tutustui Merthenin perheeseen ja hänestä tuli tuttavalliset pormestarin tyttären Eva Merthenin (1723–1811) kanssa. Carl Merthen kuoli keväällä 1743 lyhyen sairastelun seurauksena ja Merthenien lapset jäivät orvoiksi. Kenraaliksi ylennetty Keith pyysi Eva Mertheniä muuttamaan luokseen ja emännöimään kutsuilla. Vaikka Keith ja Merthen eivät olleet naimisissa, silti Keith esitteli kutsuillaan Eva Merthenin aina puolisokseen.
Turun rauhan solmimisen jälkeen Keith määrättiin komennukselle Tukholmaan, jonka jälkeen hän lähti takaisin Pietariin. Keisarinna Elisabeth palkitsi Keithin suorittamastaan palveluksesta kaksinkertaisen palkan lisäksi kunniamiekalla ja Andreaan suurristillä. Keisarinna lahjoitti Keithille myös asuinpalatsin Pietarista ja Liivinmaalla sijaitsevan maatilan. Eva Merthen muutti asumaan Keithin luo Pietariin, Keithin toimiessa uudessa virassaan Tallinnan ja Riian käskynhaltijana. Keith joutui pian juonittelujen kohteeksi ja hän päätti pestautua kuningas Fredrik II:n palvelukseen Berliiniin. Siellä hänet ylennettiin sotamarsalkaksi. Eva Merthen jäi asumaan Pietariin. James Keithille ja Eva Merthenille syntyi useita lapsia, mutta heitä ei voinut merkitä asiakirjoihin Keithin aatelistaustan vuoksi. Pari kuitenkin avioitui 1750-luvulla. Heidän avioliittoaan kutsuttiin morganaattiseksi avioliitoksi, koska heidän olisi täytynyt pyytää avioitumiseen lupaa Keithin suvun klaanilta ja Englannin ja Skotlannin kuninkaalta. James Keith määräsi testamentissaan varallisuutensa vaimolleen ja lapsilleen.
Preussin ja Itävallan välillä syttyi sota ja Keith johti Preussin armeijaa yhdessä Fredrik II:n kanssa. Itävalta hyökkäsi Saksin Hochkirchissä 14. lokakuuta, 1758, johon Preussin armeija oli leiriytynyt. Keith kuoli luodeista saamiinsa vammoihin. Hänet haudattiin sotilaallisin menoin Hochkirchin kirkkoon. Sodan päätyttyä 1763, Keithin arkku siirrettiin Potsdamin varuskuntakirkkoon Fredrik II:n määräyksestä. Vuonna 1786 Berliinin Wilhelmplatzille pystytettiin patsas Keithin muistolle.
Merthen on Zachris Topeliuksen historiallisen romaanin "Suomen herttuatar" aiheena.
Fujiwara no Mototsune

Fujiwara no Mototsune (, 836 Kioto – 25. helmikuuta 891 Kioto), myös Horikawa Daijin (), oli japanilainen Heian-kauden poliitikko ja sijaishallitsija. Hän kuului Fujiwara-klaaniin. Hän loi hoviin "kanpaku"-viran ja toimi sen kautta neljän keisarin sijaishallitsijana.
Motsotsune oli Fujiwara no Nagayoshin poika. Hänen setänsä ja adoptioisänsä oli Fujiwara no Yoshifusa. Yoshifusa toimi vuonna 858 valtaan nousseen lapsikeisari Seiwan sijaishallitsijana. Mototsune nousi Fujiwara-klaanin johtoon vuonna 872 ja ryhtyi setänsä tavoin sijaishallitsijaksi, kun keisari Yōzei nousi valtaistuimelle alaikäisenä. Kanpaku-viran kautta Mototsunen valta vahvistui entisestään; vuonna 884 hän pakotti keisarin eroamaan, kun tämä oli kyseenalaistanut hänen valta-asemansa, ja nosti valtaistuimelle keisari Kōkōn. Vuonna 888 hän kuitenkin syrjäytti myös Kōkōn. Mototsunen aloittaman kanpaku-järjestelmän kautta Fujiwara-klaani hallitsi Japania yli kolmen vuosisadan ajan, vaikka kaikki klaanin jäsenet eivät käyttäneetkään kanpaku-arvonimeä. 
Mototsunen tyttäret, molemmat nimeltään Onshi, menivät naimisiin keisarien Uda ja Daigo kanssa. Mototsune laati myös teoksen "Montoku jitsuroku" yhdessä muiden kirjoittajien kanssa.
Mike Marsh

Michael ”Mike” Lawrence Marsh (s. 4. elokuuta 1967 Los Angeles) on yhdysvaltalainen pikajuoksija, joka voitti kaksi olympiakultaa vuoden 1992 kesäolympialaisissa Barcelonassa.
Ura.
Marsh aloitti yleisurheilun lukiossa ja hän menestyi Yhdysvaltain kansallisen tason kilpailuissa, mutta häntä ei kuitenkaan valittu kansainvälisiin kilpailuihin kuin vasta vuonna 1991, jolloin hän oli mukana Yhdysvaltain pikaviestijoukkueessa maailmanmestaruuskilpailuissa. Hän juoksi alkuerissä mutta ei ollut mukana loppukilpailussa, jonka Yhdysvallat voitti. Seuraavana vuonna Yhdysvaltain olympiakarsinnoissa Marsh juoksi sadalla metrillä ajan 9,93 s 0,6 metrin vastatuuleen mutta oli vasta neljäs, eikä häntä valittu joukkueeseen. 200 metrillä hän sen sijaan sijoittui toiseksi Michael Johnsonin jälkeen ja sai olympiapaikan. 
Barcelonassa Marsh yllätti 200 metrin välieräjuoksussa, jonka hän voitti ylivoimaisesti ajalla 19,73 s jääden vain sadaosasekunnin maailmanennätyksestä vaikka löysäsi vauhtiaan ennen maalia. Hän voitti loppukilpailun ajalla 20,01 s ja oli mukana Yhdysvaltain joukkueessa, joka teki 4 × 100 metrin viestijuoksussa maailmanennätyksen 37,40 s.
Hallitsevana olympiavoittajana Marsh oli ennakkosuosikki vuoden 1993 maailmanmestaruuskilpailuissa, mutta hän jäi 200 metrillä neljänneksi ajalla 20,18 s. Kausi 1994 sujui ilman merkittäviä voittoja, mutta Marsh teki paluun kaudella 1995 ja voitti Yhdysvaltain mestaruuden 100 metrillä ja edusti maataan Göteborgin maailmanmestaruuskilpailuissa. Hän sijoittui MM-kilpailuissa 100 metrin lopputuloksissa viidenneksi ajalla 10,10 s ja oli mukana pikaviestissä, jonka alkuerissä Yhdysvallat keskeytti vaihtorikon vuoksi. 
Vuonna 1996 Marsh saavutti olympiapaikan kaikissa kolmessa pikajuoksussa ja selviytyi jokaisessa loppukilpailuun. Hän oli 100 metrillä viides ajalla 10,00 s ja 200 metrillä kahdeksas ajalla 20,48 s, ja 4 × 100 metrin viestissä hän saavutti hopeaa ajalla 38,05 s.
Marsh lopetti urheilu-uransa vuonna 1997.
Chupa Chups

Chupa Chups on espanjalainen makeisvalmistaja, jonka pääasiallinen tuote on tikkukaramellit. Yhtiön perusti Enric Bernat Barcelonassa vuonna 1958. Nimi Chupa Chups tulee espanjan kielen verbistä ”chupar” (). Yhtiön nykyisenlaisen logon suunnitteli Salvador Dalí vuonna 1969.
Chupa Chups on ollut vuodesta 2006 lähtien alankomaalais-italialaisen Perfetti Van Mellen täysin omistama tytäryhtiö. Vuonna 2006 yhtiöllä oli 2 000 työntekijää ja sen liikevaihto oli 500 miljoonaa euroa.
Seiwa

Seiwa (, 850–878) oli perinteisen vallanperimysjärjestyksen mukaan Japanin 56. keisari. Hänen valtakautensa kesti vuodet 858–876.
Elämäkerta.
Seiwa oli keisari Montokun neljäs poika. Hänen äitinsä oli leskikeisarinna ja Fujiwara no Yoshifusan tytär Fujiwara no Akirakeiko, joka tunnettiin myös keisarinna Somedonona. Ennen nousuaan valtaistuimelle Seiwan henkilökohtainen nimi ("imina") oli Korehito (). Hänet tunnettiin keisarina myös nimellä Mizunoo-no-mikado.
Seiwa nimitettiin kruununprinssiksi yksivuotiaana ja keisariksi vasta yhdeksänvuotiaana vuonna 858. Hänen sijaishallitsijanaan ("sesshō") toimi hänen isoisänsä Fujiwara no Yoshifusa. Tämä oli ensimmäinen kerta Japanin historiassa, kun valtaistuimelle nousi niin nuori lapsi, että keisarille piti nimittää sijaishallitsija, ja samalla ensimmäinen kerta, kun sijaishallitsijana toimi voimakkaan Fujiwara-klaanin jäsen.
Seiwa hallitsi 18 vuoden ajan ja luopui valtaistuimesta vuonna 876. Muutaman vuoden kuluttua vuonna 878 hän ryhtyi buddhalaiseksi munkiksi, mutta kuoli saman vuoden lopulla 31-vuotiaana. Hänen nimensä munkkina oli Soshin.
Seiwalla oli 13 vaimoa ja 18 poikaa ja tytärtä. Hänen hautapaikkansa on tiedossa, se sijaitsee Kioton Ukyō-kun suuralueella ja on nimeltään Mizu-no-oyama-no-misasagi ().
Aikakaudet.
Seiwan valtakaudella oli käytössä kaksi aikakausinimeä ("nengō"):
Mihail Krivonosov

Mihail Krivonosov (Venj. "Михаи́л Петро́вич Кривоно́сов") (s. 1. toukokuuta 1929 – 11. marraskuuta 1995) oli neuvostoliittolainen moukarinheittäjä, joka voitti Euroopan-mestaruuden, saavutti olympiahopeaa ja teki useita maailmanennätyksiä.
Krivonosov voitti Euroopan-mestaruuden Bernissä 1954 uudella maailmanennätyksellä 63,34 m. Kaikkiaan hän paransi maailmanennätystä kuusi kertaa, viimeksi lokakuussa 1956 tuloksella 67,32 m. Melbournen olympialaisissa 1956 hän sijoittui toiseksi tuloksella 63,03 m yhdysvaltalaisen Harold Connollyn voittaessa tuloksella 63,19 m. Tukholmassa 1958 Krivonosov saavutti EM-hopeaa.
Sami Ristiniemi

Sami Ristiniemi (s. 1977) on suomalainen näyttelijä, joka on tullut tunnetuksi Rafael Aron roolistaan televisiosarjassa "Salatut elämät", jossa hän esiintyi vuosina 2007–2008. Hänellä on pitkä tausta harrastajateatterissa, minkä lisäksi hänet on nähty Kotkan kaupunginteatterin lavalla. 
Äänellään hän on esiintynyt muun muassa kuunnelmasarjassa "Kaksipäisen vekaran varjossa".
Ristiniemi harrastaa autourheilua ja on työskennellyt Mika Salon F3-tallissa.
Vuonna 2012 Ristiniemi tuli valituksi Kotkan kaupunginvaltuustoon Kokoomuksen listoilta.
Sami Ristiniemi on puoliksi espanjalaista sukujuurta.
Kosovon lippu

Kosovon lipussa on sinisellä taustalla kultainen Kosovon kartta ja yläosassa kuusi hopeista, viisikärkistä tähteä kuvastaen maan kuutta etnistä ryhmää (albaanit, serbit, bosniakit, goranit, romanit ja turkkilaiset). Kosovon parlamentti hyväksyi lipun 17. helmikuuta 2008 suunnittelukilpailun tuloksena.
Taustaa.
Kosovon albaanit ovat perinteisesti käyttäneet etnisyytensä tunnuksena Albanian lippua, kun taas serbit ovat käyttäneet Serbian lippua. Tämän takia maakunnalla ei ollut mitään virallista tunnusta, joten sellainen oli luotava ennen Kosovon itsenäistymistä.
Uuden lipun etsintä.
Ensimmäisen ehdotuksen Kosovon lipuksi esitteli Ibrahim Rugova 29. lokakuuta 2000 lehdistötilaisuudessa. Tässä "Dardanian lipuksi" kutsutussa lipussa oli Albanian vaakuna kultareunuksisessa ympyrässä sinisellä taustalla. Vaakunan yläpuolella oli kuusisakarainen kultainen tähti, ja sen keskellä oli neliosainen kelta-puna-musta-keltainen kilpi, jossa oli tekstin "Dardania" sisältävä nauha. Lippu ei kuitenkaan koskaan saanut suosiota.
Kesäkuussa 2007 käynnistettiin kilpailu uuden lipun hankkimiseksi. Siihen osallistui 993 eri lippua. Kriteereinä oli, että lippu ei saisi sisältää albaaneihin eikä serbeihin viittaavia tunnuksia, ja ne täytti noin 700 ehdokasta. Kilpailua varten perustettu komissio valitsi näistä helmikuussa 2008 kolme ehdokasta, joista Kosovon parlamentin oli tarkoitus valita yksi itsenäistymisen yhteydessä. 
Ensimmäisessä ehdotuksessa oli Kosovon rajojen muodostama kuvio valkoisena keskellä neljän pienen ja yhden ison keltaisen, viisikärkisen tähden ympäröimänä. Toinen oli trikolori, jossa on pystysuunnassa punainen, valkoinen ja musta raita. Kolmas ehdokas oli sama trikolori, jonka keskimmäisessä raidassa oli spiraali.
Kirsi Ståhlberg

Kirsi Hannele Ståhlberg (s. 15. kesäkuuta 1980 Kouvola) on suomalainen laulaja, näyttelijä ja rekrytointikonsultti.
Elämä.
Ståhlberg asui nuoruudessaan Lappeenrannassa, mutta nykyisin Helsingissä. Ståhlberg näytteli draamasarjassa "Salatut elämät" Isabella Holmin roolissa syksystä 2007 loppuvuoteen 2013 asti (televisiossa 2008–2014). Hän on myös esiintynyt musikaaleissa ja muissa lauluproduktioissa. Ståhlberg oli mukana kahden lappeenrantalaisen ystävänsä kanssa Tenavatähti-kilpailussa vuonna 1992. Tyttöjen lauluyhtye kilpaili kappaleella "Rinnakkain" ja pääsi semifinaaliin sekä levyttämään Tenavatähti 1992 -kokoelmalevylle. 
Ståhlberg valmistui muusikoksi Lahden ammattikorkeakoulusta musiikkiteatterin koulutusohjelmasta vuonna 2006 pääaineinaan laulu ja näyttelijän työ. Hän näytteli Timo Rautiainen &amp; Neljäs Sektori -yhtyeen musiikkivideossa "Piru minut periköön".
 Ståhlberg on toiminut vuodesta 2017 Ylellä rekrytointikonsulttina ja tekee sen lisäksi äänitöitä ja mainoksia.
Ståhlberg on naimisissa ja hän sai miehensä kanssa tyttölapsen marraskuussa 2014.
Celtics voittoon – keinolla millä hyvänsä

Celtics voittoon – keinolla millä hyvänsä () on vuonna 1996 valmistunut koripallo-aiheinen yhdysvaltalainen elokuva. Elokuva kestää 91 minuuttia ja sen pääosissa ovat Dan Aykroyd, Daniel Stern ja Damon Wayans. Elokuvan on ohjannut Tom DeCerchio.
Elokuva kertoo Boston Celtics -koripallojoukkueen innokkaista kannattajista, jotka ovat valmiita tekemään vaikka mitä, jotta heidän joukkueensa voittaisi. Tavanomaiset rituaalit eivät tunnu riittävän, koska vastustajan tähtipelaaja tekee mitä tahtoo. Niinpä Bostonin miehet päättävät kaapata tähtipelaajan voiton varmistamiseksi.
Vastaanotto.
Elokuva ei ollut suuri menestys huolimatta sen tähtikaartista ja se tuotti alle 10 miljoonaa dollaria kotimaassaan. Elokuva sai pääasiassa negatiivisia arvioita. Rotten Tomatoesissa sen hyväksyntäprosentti on 12%, perustuen 25 kriitikon arvioon. CinemaScore-kyselyssä yleisö antoi elokuvalle arvosanaksi B– (asteikkolla A-F).
Hal Hinson (The Washington Post) kirjoitti: "Celtic Pride on selvästi tarkoitettu pilaksi nykyisestä urheilumanian kulttuurista. Mutta elokuva ei ole vain surullisen vähän nauruja tarjoava, se on myös karkea, rasittava ja paikoitellen suorastaan loukkaava."
TV Guide totesi: "Celtic Pride tarjoaa ennustettavasti matalan tason urheiluvitsejä, eikä sen häiritseviä rasistisia vivahteita käsitellä lainkaan." TV Guide antoi elokuvalle 1,5 tähteä viidestä.
Positiivisin arvio tuli Joe Leydonilta (Variety), joka kirjoitti: "Ei aivan kolmen pisteen heitto, mutta ehdottomasti enemmän kuin ilmapallo. Celtic Pride on epätasainen, mutta enimmäkseen pidettävä koripalloteemainen komedia, joka pitäisi pystyä keräämään kohtuulliset lipputulot ja pärjäämään vielä paremmin kotikatselussa."
Bill Murray on kertonut nähneesnä elokuvan ja maininnut sen syyksi, miksi hän kieltäytyy roolituksista Judd Apatownin elokuviin.
Kari Järvinen (jääkiekkoilija)

Kari Järvinen (s. 13. tammikuuta 1957 Tampere) on suomalainen jääkiekkoilija ja jääkiekkovalmentaja.
Järvinen edusti koko liigauransa ajan Tampereen Ilvestä. Hän aloitti liigassa kaudella kaudella 1976–1977. Yhteensä Järvinen pelasi Ilveksessä seitsemän kautta, joista viimeinen 1982–1983 oli menestyksekkäin. Hän teki oman piste-ennätyksensä 18+14 34 ottelussa ja Ilves voitti kauden jälkeen pronssia. Viimeisellä kaudellaan nuori Raimo Helminen oli jo ajaa Järvisen ohi kokoonpanossa, mutta Helminen ei vielä pystynyt vakiinnuttamaan paikkaansa joukkueen ykköskentistä, jolloin Järvinen saikin vielä enemmän vastuuta . Yhteensä Järvinen pelasi liigassa 240 runkosarjaottelussa tehden 151 pistettä (63+88) ja pudotuspeleissä 17 kamppailua pistein 6+10 .
Pronssikauden jälkeen Järvinen siirtyi Ilveksestä I-divisioonassa pelaavaan JoKP:iin yhdessä Auvo Väänäsen kanssa . Kahden Joensuun kauden jälkeen Järvinen pelasi vielä yhden kauden HPK:ssa I-divisioonaa .
Järvinen ei pelannut urallaan yhtään aikuisten maaottelua. Hän edusti kuitenkin Suomea 17 kertaa nuorten ja 4 kertaa poikien tasolla. Hän pelasi Suomen joukkueessa vuoden 1976 nuorten Euroopan-mestaruuskisoissa ja vuoden 1977 nuorten maailmanmestaruuskisoissa .
Pelaajauransa jälkeen Järvinen on valmentanut Ilveksessä eri ikäkausijoukkueita. Vuonna 2006 hänet nostettiin Suomen alle 16-vuotiaiden maajoukkueen apuvalmentajaksi.
Kaudella 2009–2010 Järvinen valmensi Ilveksen B-junioreita yhdessä Pasi Saarisen kanssa.
Kari Järvisen poika Jan-Mikael Järvinen on myös jääkiekkoilija.
Dante Amaral

Dante Guimarães Santos do Amaral (s. 30. syyskuuta 1980) on entinen brasilialainen lentopalloilija. Hänet tunnetaan paremmin nimellä Dante. Pelipaikaltaan Dante on yleispelaaja.
Ura.
Dante aloitti ammattilaisuransa vuonna 1999 Tres Coracoesin joukkueessa, Brasilian Superliigassa. Vuoden Tres Coracoesissa oltuaan Dante siirtyi pelaamaan São Pauloon, josta hän jatkoi Minas Bela Horizonten joukkueeseen. Minasissa hän voitti Brasilian Superliigan mestaruuden kauden 2002 päätteeksi. Lopulta kauden 2002 jälkeen, 22-vuotias Dante sai siirtyä ulkomaille pelaamaan Brasiliasta. Brasiliasta pelaajat saavat siirtyä vasta 23 vuotta täytettyään ulkomaille pelaamaan. Dante siirtyi Italian A1-liigaan, Cimone Modenan joukkueeseen. Modenassa hän voitti ensimmäisellä kaudellaan A1-liigan hopeaa, kun joukkue hävisi tiukan finaalisarjan Sisley Trevisolle. Toisella kaudellaan Modenassa Dante voitti arvostetun CEV-cupin. Lopulta Dante viihtyi Italiassa kolme kautta Modenan riveissä voittamalla Cev-cupin, sekä A1-liigan hopeaa. 
Dante siirtyi kauden 2005 päätteeksi pelaamaan Kreikan liigaan, Panathinaikos VC:n joukkueeseen. Kreikassa hän voitti toisella kaudellaan maan mestaruuden, sekä Supercupin. Kaudella 2007 Dante valloitti yhdessä joukkueensa kanssa jälleen Kreikan mestaruuden, sekä Kreikan cupin. Kaudella 2008 hän jatkoi Panathinaikosissa. Palkintokaappiin hän otti tällä kertaa Kreikan cupin voiton, sekä Kreikan liigan hopeaa.
Maajoukkue.
Dante kuuluu myös Brasilian A-maajoukkueeseen. Joukkueessa hän on ollut mukana vuodesta 1999 lähtien, jolloin hänen ammattilaisuransa myös käynnistyi. Vuonna 2004 hän otti olympiakultaa Ateenan kesäolympialaisista. Maailmanmestaruutta hän pääsi nauttimaan vuonna 2002, ja 2006. Brasilia voitti historiansa ensimmäisen MM-kullan 2002. Lentopallon maailmanliigan hän on voittanut joukkueen mukana 2000-luvulla kuusi kertaa. Lisäksi neljä Etelä-Amerikan mestaruutta, ja kolme Pan Amerikan mestaruutta. Maailmancupin Dante on myös valloittanut yhdessä maajoukkueensa kanssa 2003, ja 2007 vuosina.
Hänet valittiin vuoden 2004 Olympialaisissa parhaimmaksi hyökkääjäksi, sekä myös MM-kisoissa 2006. Parhaimmaksi torjujaksi hänet valittiin vuoden 2004, sekä 2005 Lentopallon maailmanliigassa. Vuoden 2007 Maailmancupissa hänet valittiin jälleen parhaimmaksi hyökkääjäksi, sekä vuosina 1999, ja 2000 parhaimmaksi pelaajaksi Pan Amerikan kisoissa. Grand Champion cupissa hänet valittiin myös parhaimmaksi kaudella 2001.
Saavutukset.
Henkilökohtaiset:
Maajoukkueessa:
Seurajoukkueessa:
Juniorimaajoukkueessa:
Joukkueet.
1999–2000 Trez Coracoes
2000–2001 Suzano
2001–2002 Minas
2002–2004 Cimone Modena
2005–2008 Panathinaikos VC
M/S Cruise Smeralda

M/S Ikarus Palace () on kreikkalaisen Minoan Linesin omistama autolautta. Sen runko on rakennettu Bruce Shipyardin telakalla Landskronassa, Ruotsissa vuonna 1997. Ruotsista runko hinattiin norjalaiselle Fosen Mekaniske Verkstedin telakalle Trondheimiin, jossa alus rakennettiin valmiiksi. Laivan matkustajakapasiteetti on 1 500, ja matkustajille on yhteensä 740 hyttipaikkaa. Autoja alukseen mahtuu kerrallaan 608. "Ikarus Palace" on rekisteröity Kreikan lipun alle ja sen kotisatama on Heraklion.
Ikarus Palacen sisaralus on M/S Pasiphae Palace.
Käyttöhistoria.
5. toukokuuta 1997 aluksen runko laskettiin vesille Ruotsissa, josta runko hinattiin Norjaan rakennettavaksi loppuun. 5. joulukuuta alus luovutettiin kreikkalaisen Minoan Linesin omistukseen, joka rekisteröi laivan Kreikan lipun alle nimellä "Ikarus". Kotisatamaksi tuli Heraklion. 21. joulukuuta 1997 laiva aloitti liikennöinnin reitillä Ancona–Igoumenitsa–Patras. 22. lokakuuta 2001 Ikarus siirtyi reitille Patras–Igoumenitsa–Korfu–Venetsia. Joulukuussa 2001 alus sai nykyisen "Ikarus Palace" -nimensä.
6. helmikuuta 2008 alus pelasti palavan turkkilaisen rahtilaivan, M/S UND Adriyatikin miehistön ja matkustajat ja kuljetti heidät Venetsiaan.
Lisa Cuddy

Lisa Cuddy on fiktiivinen sairaalan dekaani televisiosarjassa "House". Häntä näyttelee Lisa Edelstein.
Lisa Cuddy on sarjan tapahtumapaikka Princeton-Plainsboro-opetussairaalan dekaani. Hän on sarjan hahmoista ainoa, joka pystyy ohjailemaan erittäin omapäisen Housen käytöstä edes jonkin verran. Housella ja Cuddylla on jatkuvasti kinaa muun muassa Housen lääkärinvelvollisuuksia koskien. Housen aiheuttamista harmeista huolimatta Cuddy pitää tätä sairaalalle korvaamattomana.
Cuddyn perhettä ei ole kuvattu sarjassa. Hänellä ei äitiyshaluistaan huolimatta ole lapsia, ja hän on sarjan kuluessa harkinnut hedelmöittymiskeinona muun muassa keinohedelmöitystä ja sairaalan lääkäri James Wilsonia.
Gregory House ja Cuddy ovat tunteneet opiskeluajoistaan lähtien, ja heidän välillään on ollut seksuaalista jännitettä jo kauan. Jaksossa "Top Secret" tulee ilmi, että heillä on ollut joskus yhden yön juttuja. Ensimmäisellä tuotantokaudella Cuddya ei näytetä Housen kanssa juuri muuten kuin moittimassa tätä. Toisen tuotantokauden lopussa House huomaa Cuddyn rintojen kasvaneen, ja että tämä vilkuilee vauvoja jatkuvasti. Jaksossa "Forever" Cuddy lopulta kertoo käyvänsä hedelmöityshoidossa, sillä on jo pitkään halunnut lasta. Jaksossa "Who's your daddy?" Cuddy kertoo Houselle, että tullakseen raskaaksi hänen täytyy ottaa hedelmöityshoitoruiskeita kaksi kertaa päivässä ja pyytää Housea antamaan pistokset, koska ei pysty siihen itse. House suostuu palvelukseen ja lupaa pitää salaisuuden. Itselleen epäominaisesti House ei paljasta tapausta edes parhaalle ystävälleen James Wilsonille. 
Kolmannella tuotantokaudella Cuddy ei ole vieläkään tullut raskaaksi. House puhelee Cuddyn vatsalle sekä kehuu Cuddyn rintojen kasvaneen. Jaksossa "Finding Judas" Cuddy luopuu lapsensaamistoiveista ymmärrettyään, että yritykset ovat olleet turhia. House suuttuu ja toteaa Cuddylle: "Hyvä, että sinusta ei tule äitiä, koska olisit surkea siinä!" Cuddy luopuu toivosta lopullisesti ja kertoo Wilsonille, että on saanut jo yhden keskenmenon. House ja Cuddy eivät rakasta toisiaan, joskin he suutelevat viidennen tuotantokauden jaksossa "Joy". Jaksossa "Under my skin" House hallusinoi suutelevansa Cuddya ja harrastavansa seksiä tämän kanssa.